BA พีคสุดรอบ 6 เดือน มีปัจจัยหนุนเพียบ-แถมจ่อเข้า MSCI Global Small Cap.
BA พีคสุดรอบ 6 เดือน มีปัจจัยหนุนเพียบ-แถมจ่อเข้า MSCI Global Small Cap. ณ เวลา 10.34 น.อยู่ที่ 21.70 บาท บวก 0.40 หรือ 1.88% มูลค่าการซื้อขาย 153.86 ล้านบาทระหว่างวันปรับตัวขึ้นแตะระดับสูงสุดที่ 21.70 บาทซึ่งนับว่าเป็นการปรับตัวขึ้นแตะรอบไฮเดิมในรอบเกือบ 6 เดือนนับตั้งแต่กลางเดือนธ.ค.57
28 พ.ค. 2558

ผู้สื่อข่าวรายงานว่า ราคาหุ้น บริษัท การบินกรุงเทพ จำกัด (มหาชน) หรือ BA ณ เวลา 10.34 น.อยู่ที่ 21.70 บาท บวก 0.40 หรือ 1.88% มูลค่าการซื้อขาย 153.86 ล้านบาท โดยเปิดตลาดที่ 21.40 บาท ระหว่างวันปรับตัวแตะระดับต่ำสุดที่ 21.30 บาท และปรับตัวขึ้นแตะระดับสูงสุดที่ 21.70 บาทซึ่งนับว่าเป็นการปรับตัวขึ้นแตะรอบไฮเดิมในรอบ 6 เดือนนับตั้งแต่วันที่ 2 ธ.ค.57
 
บล.โกลเบล็ก ระบุในบทวิเคราะห์ (28 พ.ค.)กลุ่มสายการบิน (THAI AAV BA ) ได้ประโยชน์จากต้นทุนน้ำมันปรับตัวลง และข่าวททท.รับลูกรัฐเข็นรายได้ท่องเที่ยว 2.3 ล้านล้านบาทปี2559
บล. ซีไอเอ็มบี (ประเทศไทย) จำกัดระบุในบทวิเคราะห์(28 พ.ค.)ว่า แนะนำซื้อเก็งกำไรหุ้นที่จะถูกนำเข้าไปในการคำนวณ MSCI Global Small Cap. ที่จะมีผลในวันที่ 29 พ.ค. (หากราคาปิดวันที่มีผลกระโดดขึ้นไปมากแนะนำขายทำกำไรที่ราคาปิด) อย่าง BA, BEAUTY, CBG, EPG, IMPACT, IFEC, MTLS, PLANB, PTG, SIM, SCN, TSE, UNIQ ,WORK 
บล.ฟิลลิป(ประเทศไทย) ระบุในบทวิเคราะห์(25 พ.ค.) แนะนำ “ซื้อ” BA ราคาเป้าหมาย 25.75 บาท/หุ้น โดยปรับประมาณการรายได้จากการดำเนินงานในปี 2558 เป็น 27,811 ล้านบาท โต 32.2% จากปีก่อน บนคาดการณ์ผู้โดยสารโต 25.3% เป็น 6 ล้านคน และรายได้เฉลี่ย/ตั๋วทรงตัวจากปีก่อนและปรับคาดการณ์กำไรสุทธิจาก 1,776 ล้านบาท เป็น 1,947 ล้านบาท บนวิธี sum of the part อิงธุรกิจการบินและเกี่ยวข้องที่ P/E 18 เท่า และมูลค่าเงินลงทุนใน BDMS และ SPF
ประกอบกับธุรกิจที่เกี่ยวข้องกับการบินก็คาดว่าจะยังฟื้นตัวเทียบกับปีก่อน BA ยังคงเจรจาเพิ่ม Code Share Partner (เที่ยวบินร่วม เป็นข้อตกลงระหว่างสายการบินทำการบินร่วมกันในเที่ยวบินเดียวกัน) โดยได้เซ็นสัญญาเพิ่มอีก 2 สายการบิน เป็น 18 สายการบิน และยังเจรจาอีก 4 ราย คาดว่าจะเซ็นสัญญาได้เร็ว ๆ นี้
อีกทั้งยังได้มีการเพิ่มความถี่ของเที่ยวบินสมุย-สิงคโปร์ และสมุย-กัวลาลัมเปอร์ มองไตรมาส 2/58 น่าจะกลับมามีกำไรได้เมื่อเทียบกับปีก่อนที่ขาดทุน 326 ล้านบาท และมองในครึ่งปีหลังจะยังคงฟื้นตัวได้ต่อเนื่องตามภาคการท่องเที่ยว รวมไปถึงธุรกิจเกี่ยวเนื่องกับสายการบินด้วย  